एभ्रिथिङ ह्याज चेञ्ज्ड

"एभ्रिथिङ ह्याज चेञ्ज्ड" अमेरिकी गायिका तथा गीतकार टेलर स्विफ्ट र अङ्ग्रेजी गायक एड सिरनको गीत हो जुन स्विफ्टको चौँथो स्टुडियो एल्बम रेड लागि रेकर्ड गराइएको थियो।  यस गीतलाई स्विफ्ट र सिरनले लेखेका थिए भने यसलाई रेकर्ड निर्माता बच वाकरले निर्माण गरेका थिए। यो गीत रेड साङ्गीतिक सङ्गालको छैटौँ एकलको रूपमा १६ जुलाई २०१३ का दिन बिग मेसिन र रिपब्लिकद्वारा सार्वजनिक गरिएको थियो। यस गीतलाई लोक र पप गीतको श्रेणीमा समायोजन गरिएको छ।

यस गीतले सङ्गीत आलोचकहरूबाट मिश्रित समीक्षाहरू प्राप्त गर्‍यो जो यसको संरचनातर्फ दोहोरो विचार दिएका थिए। "एभ्रिथिङ ह्याज चेञ्ज्ड" गीत संयुक्त राज्य अमेरिकाको बिलबोर्ड हट १०० सङ्गीत तालिकामा ३२ अौँ स्थानमा रह्यो जबकि बेल्जियम, आयरल्यान्ड र संयुक्त अधिराज्य लगायत अन्य देशहरूमा शीर्ष १० स्थानमा पर्न सफल भएको थियो। सन् २०१३ जुन ६ का दिन यस गीतलाई स्विफ्ट आधिकारिक भिभो खाता मार्फत पहिलो सार्वजनिक गरिएको थियो। सन् २०१३ जुन ८ का दिन स्विफ्टले एभ्रिथिङ ह्याज चेञ्ज्ड गीत एड सिरनको साथ ब्रिटिस गट ट्यालेण्टमा पहिलोपटक प्रत्यक्ष प्रस्तुति दिएकी थिइन्। स्विफ्टले यस गीतको प्रत्यक्ष प्रस्तुति रेड एल्बमको विश्व भ्रमणमा पनि प्रस्तुति दिएकी थिइन्।

 पृष्ठभूमि तथा संरचना 

एक प्रतिवेदनका अनुसार अङ्ग्रेजी गायक तथा गीतकार एड सिरन अमेरिकी गायिका तथा गीतकार टेलर स्विफ्टको तत्कालीन आगामी साङ्गीतिक सङ्गालो रेडमा एक अतिथि कलाकारको रूपमा देखा पर्नेछन्। सन् २०१२ अक्टोबर १८ का दिन स्विफ्ट र सिरनको गीत एभ्रिथिङ ह्याज चेञ्ज्ड अनलाइन मार्फत चुहिएको थियो। यो गीत स्विफ्ट र सिरनले स्विफ्टको घरको पछाडिको भागमा बसी लेखेका थिए। यस गीतलाई लोक र पप गीतको श्रेणीमा समायोजन गरिएको छ। यस गीत ८४ बिट प्रति मिनेटको अवधिका रचिएको छ जहाँ स्विफ्ट र सिरनको स्वर G♭३ देखि D♭५ सम्म फैलिएको छ। यस गीतका शब्दले नयाँ प्रेमीलाई अझ राम्ररी चिन्न चाहन्छ भन्ने कुरा गर्दछ।

 विश्लेषण 

"एभ्रिथिङ ह्याज चेञ्ज्ड" सङ्गीतलाई विश्लेषकहरू द्वारा  सामान्यतया मनमोहक समीक्षा प्राप्त भयो। बिलबोर्डका  एक लेखकले गीतलाई मिश्रित समीक्षा दिए जसको सिरनको उपस्थितिलाई प्रशंसा गर्दै यसको संरचनाको आलोचना गरेका थिए। डिजिटल स्पाईका एक लेखक रोबर्ट कोस्पेले यस गीतमा प्रयोग गरिएको साङ्गीतिक  शैलीको प्रशंसा गर्दै यस गीतलाई कुल ५ अङ्क मध्ये ३ अङ्क दिएका थिए। एनएमईका लेखक सियान रोवेले "एभ्रिथिङ ह्याज चेञ्ज्ड" लाई नकारात्मक समीक्षा प्रदान गर्दै लेखे कि यो गीत हरेक तरिकामा निराशाजनक छ।

 पुरस्कार 
 वर्ष संस्था पुरस्कार/कार्य नतिजा सन्दर्भ २०१४ बिएमआई पुरस्कार उपाधि विजेता सङ्गीत   मच सङ्गीत भिडियो पुरस्कार वर्षको उत्कृष्ट अन्तर्राष्ट्रिय श्रव्य दृश्य   रेडियो डिज्नी सङ्गीत पुरस्कार उत्कृष्ट साङ्गीतिक सहकार्य   २०१५ बिएमआई पुरस्कार उपाधि विजेता सङ्गीत  वर्षको उत्कृष्ट प्रकाशक 

 सङ्गीत तालिका प्रस्तुति 

"एभ्रिथिङ ह्याज चेञ्ज्ड" गीत संयुक्त राज्य अमेरिकाको बिलबोर्ड हट १०० सङ्गीत तालिकामा ३२ अौँ स्थानमा रहन सफल भएको थियो। यो गीत वयस्क पप सङ्गीतको सङ्गीत तालिकामा शीर्ष ११, वयस्क समकालीन सङ्गीत तालिकामा १४ र मुख्यधारा शीर्ष ४० मा शीर्ष १४अौँ स्थानमा पर्न सफल भएको थियो। सन् २०१७ नोभेम्बरमा संयुक्त राज्य भरि यस गीतका ११ लाख प्रतिलिपीहरू बिक्री भएका थिए। क्यानडाको सङ्गीत तालिका क्यानडेली हट १०० मा यो गीत २८अौँ स्थानमा परेको थियो। "एभ्रिथिङ ह्याज चेञ्ज्ड" गीत धेरै युरोपेली क्षेत्रहरूमा व्यावसायीक रूपमा बढी सफल भएको थियो। यो गीत आयरल्यान्ड मा पाँचौं स्थानमा, संयुक्त अधिराज्यमा सातौँ सस्थानमा र बेल्जियममा आठौँ स्थानमा पर्न सफल भएको थियो। यस गीतले रेकर्डेड म्युजिक एनजेड र अमेरिकी रेकर्डिङ उद्योग सङ्घद्वारा गोल्ड प्रमाणपत्र र अष्ट्रेलियाली रेकर्डिङ उद्योग सङ्घद्वारा दुई प्लेटिन प्रमाणपत्र प्राप्त गरेको थियो।

 सङ्गीत श्रव्य दृश्य 

"एभ्रिथिङ ह्याज चेञ्ज्ड" गीतको आधिकारिक श्रव्य दृश्य सन् २०१३ जुन ६ का दिन स्विफ्टको आधिकारिक भिभो र युट्युब खाता मार्फत सार्वजनिक गरिएको थियो। यस गीतको आधिकारिक सङ्गीत श्रव्य दृश्य फिलिप एण्डलमेनद्वारा निर्देशित गरिएको थियो जसले स्विफ्ट र सिरनसँग दृश्यको अवधारणा विकास गरेका थिए भने यो गीतका श्रव्य दृश्य सेन एण्टोनियो क्यालिफोर्नियाको ओक पार्कमा छायाङ्कन गरिएको थियो।  श्रव्य दृश्यको शुरूवातमा एक केटा र एक केटीको देख्न सकिन्छ जसलाई स्विफ्ट र सिरनको रूपमा श्रव्य दृश्यमा देखाइन्छ। उनीहरूले एक अर्कालाई विद्यालयको सवारीसाधनमा भेट्छन्। श्रव्य दृश्य ती दुई बच्चाहरूको "युवा खेल" खेलिरहेका देख्न सकिन्छ जसमा उनीहरूको अनुहार एकअर्काको अनुसारमा रङ्गीन सिसाकलमद्वारा चित्र बनाउँछन्।  यसको अन्त्यमा स्विफ्ट र सिरन देखा पर्छन् भने ती दुई बालबालिकाहरू सिरन र स्विफ्टका बहिना र भाइ हुन्छन् र उनीहरूले ती दुई बालबालिकालाई विद्यालय छुट्टि भएपछि लिन आएका हुन्छन्।  सन् २०१८ डिसेम्बरका अनुसार यस गीतलाई युट्युबमा २८७ मिलियन दर्शकहरूले हेरेका छन्।

 प्रत्यक्ष प्रस्तुति 

सन् २०१३ जुन ८ का दिन स्विफ्टले एभ्रिथिङ ह्याज चेञ्ज्ड गीत एड सिरनको साथ ब्रिटिस गट ट्यालेण्टमा पहिलोपटक प्रत्यक्ष प्रस्तुति दिएकी थिइन्। स्विफ्टले यस गीतको प्रत्यक्ष प्रस्तुति रेड एल्बमको विश्व भ्रमणमा पनि प्रस्तुति दिएकी थिइन्।

 सङ्गीत तालिका 

 साप्ताहिक तालिका 
 तालिका (२०१३) शीर्षस्थानयुरोप (युरो डिजिटल सङ)Euro Digital Songs : Jun 29, 2013. Billboard biz. Retrieved February 26, 2014.८

वर्ष-समाप्ति तालिका
 तालिका (२०१३) स्थान  (आधिकारिक चार्ट कम्पनी) ६१   वयस्क समकालीन (बिलबोर्ड) ४४   वयस्क शीर्ष ४० (बिलबोर्ड) २९ तालिका (२०१४) स्थान  वयस्क समकालीन (बिलबोर्ड) ३६ 

 सार्वजनिक इतिहास 

 देश मिति ढाँचा लेबल १६ जुलाई २०१३  समकालीन शीर्ष रेडियो २३ जुलाई २०१३ म्युजिक डाउनलोडबिग मेसिन३० जुलाई २०१३ 

 सन्दर्भ सामग्री 

 बाह्य कडीहरू 

 एभ्रिथिङ ह्याज चेञ्ज्ड 

श्रेणी:टेलर स्विफ्टका गीतहरू
श्रेणी:टेलर स्विफ्टद्वारा लिखित गीतहरू
श्रेणी:विकिथन-८ मा बनाइएका वा सुधारिएका लेखहरू
श्रेणी:रिपब्लिक रेकर्ड्सका एकलहरू
श्रेणी:सन् २०१३ का एकलहरू